મુલુંડ-વેસ્ટના મોરાર રોડ પર પણ પ્લ્ચ્ગ્ના કેબલ નાખવાનું અને આખો રોડ નવો બનાવવામાં આવી રહ્યો હોવાથી કામ લગભગ દોઢ મહિનાથી ચાલી રહ્યું છે જેને લીધે લોકોની પરેશાની પણ લાંબી ચાલી રહી છે. મોરાર રોડ પર અંતરિક્ષ ટાવરમાં રહેતા શરદરામ સેજપાલે મિડ-ડે LOCALને કહ્યું હતું કે ‘તકલીફ તો ઘણી થાય છે. આખો દિવસ ધૂળ-માટી ઊડે છે. બિલ્ડિંગની બહાર ગાડી કાઢવામાં અને લાવવામાં રસ્તા પર જગ્યા ન હોવાથી તકલીફ પડે છે. સૌથી ત્રાસદાયક વાત તો એ છે કે રાતના ૧૦ વાગ્યા પછી પણ રસ્તાનું કામ ચાલતું હોવાથી ઘોંઘાટ થતો રહે છે, પણ કુછ પાને કે લીયે કુછ ખોના ભી પડતા હૈ.’